open-index/open-wikipedia-markdown huggingface dataset:
வெட்டு ஒண்ணு துண்டு ரெண்டு

**வெட்டு ஒண்ணு துண்டு ரெண்டு** (*Vettu Onnu Thundu Rendu*) என்பது  1998ஆம் ஆண்டய தமிழ்த் திரைப்படம் ஆகும். சக்தி சிதம்பரம் (சி. தினகரன் என்று படத்தில் காட்டப்படுகிறது) இயக்கிய. இப்படத்தில் மன்சூர் அலி கான், பொன்னம்பலம், கீர்த்தனா ஆகியோர் முக்கிய வேடங்களில் நடித்துள்ளனர். ஏ. கே. வாசகன் இசையமைத்த இப்படம் மே 1998இல் வெளிவந்தது.

## நடிகர்கள்

* மன்சூர் அலி கான்
* பொன்னம்பலம்
* கீர்த்தனா

## தயாரிப்பு
இப்படத்தின் தயாரிப்பானது 1997 ஆம் ஆண்டு முழுவதும் நடந்தது. முன்னணி நடிகராக மன்சூர் அலிகான் இருந்ததால் அவர் படத்திற்கு முன்னுரிமை அளித்தார். படத் தயாரிப்பின் போது சாலை விபத்தில் அவருக்கு காயம் ஏற்பட்டது.

## இசை
ஏ. கே. வாசகன் இசையமைத்த இப்படத்தின்பாடல்கள் 1997 இல் வெளியிடப்பட்டன. பி. உன்னிகிருஷ்ணன், மனோ, சாகுல் ஹமீது உள்ளிட்ட பாடகர்கள் இந்த படத்தின் பாடல்களைப் பாடினர்.

* புதுவனாம் - பி. உன்னிகிருஷ்ணன், சுஜாதா
* பச்சரிசி - வாசகன், பெபி மணி
* வெட்டு ஒண்ணு - மனோ
* பொன்னம்மா - உன்னிகிருஷ்ணன்
* சிலு சிலுக்கும் - யுகேந்திரன், இந்து
* மூணு முக்கலானா - மனோ

## வெளியீடு
1998 ஆம் ஆண்டின் பிற்பகுதியில், *வெட்டு ஒண்ணு துண்டு ரெண்டு* திரைப்படத்தை கம்பிவட தொலைக்காட்சியில் ஒளிபரப்பப்பட்டதை எதிர்த்து மன்சூர் அலி கான் சாலை *மறியலில்* ஈடுபட்டு, போக்குவரத்துக்கு இடையூறு செய்ததற்கு கைது செய்யப்பட்டார். அவரது இந்த நடவடிக்கையின் விளைவாக கம்பிவட  தொலைக்காட்சியின் நடவடிக்கைகளைக் கண்டித்து திரைப்பட விநியோகஸ்தர் சிந்தாமணி முருகேசன் ஒரு செய்திக்குறிப்பை வெளியிட்டு, புதுச்சேரி முழுவதும் உள்ள திரை அரங்குகளை ஒரு நாள் மூடினார். பின்னர் அவர் ஆர்லியன்பேட்டை காவல் நிலையத்தில் புகார் அளித்தார், 2001 ஆம் ஆண்டில், சம்பந்தப்பட்ட இரண்டு பேருக்கு நீதிமன்றம் தலா இரண்டு ஆண்டுகள் சிறைத்தண்டனை விதித்தது மற்றும் சட்டவிரோதமாக படத்தை ஒளிபரப்பியதற்காக ரூ .5 லட்சம் அபராதம் செலுத்த உத்தரவிட்டது. 2007 ஆம் ஆண்டில், பதிப்புரிமை மீறிய வழக்கில்  அந்த இருவருக்கும் தலா ஆறு மாத சிறைத்தண்டனையும் ரூ மூன்று இலட்சம் அபராதத்தையும் நீதிமன்றம் விதித்தது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
முதல் எச்சரிக்கை

**முதல் எச்சரிக்கை** (*Mudhal Etcharikkai*) என்பது 1999 ஆம் ஆண்டய தமிழ் திரைப்படம் ஆகும்.  எஸ். ஜி. எஸ். தேவர் இயக்கிய இப்படத்தை ஜி. ஜோதி தயாரித்தார்.  இப்படத்தில்  பொன்னம்பலம், கரிகலன், விசித்ரா ஆகியோர் முக்கிய வேடங்களில் நடித்தனர், கீர்த்தனா மற்றும் கவிதா துணை வேடங்களில் நடித்திருந்தனர். மணிவண்ணன் இசையமைத்திருந்தார். இப்படம் 1999 திசம்பரில் வெளியானது.

## நடிகர்கள்

* பொன்னம்பலம்
* கரிகாலன்
* விசித்ரா
* கீர்த்தனா
* கவிதா
* சூரியகாந்த்
* பொன் ராமச்சந்திரன்
* ஓ. ஏ. கே. சுந்தர்
* கே. எஸ். செல்வராஜ்
* ரவீராஜா
* என்னத்த கன்னையா

## வெளியீடு
இப்படம் பின்னர் தெலுங்கில் *மொடதி எச்சரிகா* என மொழிமாற்றம் செய்யப்பட்டு வெளியிடப்பட்டது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
சுயாதீனத் திரைப்படம்

**சுயாதீனத் திரைப்படம்** (Independent film) என்பது முழு நீளம் அல்லது குறும்பட வடிவில் தயாரிக்கப்படும் ஒரு திரைப்பட வகையாகும். இந்த வகைத் திரைப்படங்கள் கூடுதலாக சுயாதீன பொழுதுபோக்கு நிறுவனங்களால் தயாரிக்கப்பட்டு விநியோகிக்கப்படுகிறது. சுயாதீன திரைப்படங்கள் சில நேரங்களில் அவற்றின் கதைக்கரு, பாணி மற்றும் திரைப்பட தயாரிப்பாளர்களின் தனிப்பட்ட கலை பார்வை உணரப்படும் விதம் ஆகியவற்றால் வேறுபடுகின்றன. இவ்வாறான திரைப்படங்கள் உருவாக்குவது மிகவும் குறைவு, அவ்வாறு தயாரிக்கப்படும் படங்கள் பிரமாண்டமான தயாரிப்பை விட கணிசமாக குறைந்த பொருள்செல்வில் தயாரிக்கப்படுகின்றன.

சுயாதீன திரைப்படங்கள் பெரும்பாலும் சந்தைப்படுத்தும் விதம் மிகவும் குறைவு. உள்ளூர் மற்றும் தேசிய அல்லது சர்வதேச திரைப்பட விழாக்களில் விநியோகிக்கப்படுவதற்கு முன் திரையரங்குகளில் கணிசமான அளவு திரையிடப்படுகிறது. ஒரு சுயாதீன திரைப்படத் தயாரிப்பு நிறுவனத்திடம் தேவையான நிதி மற்றும் விநியோகத்தைக் கொண்டிருந்தால் சர்வதேச அளவில் திரையிடப்படுகிறது.

இந்த வகைத் திரைப்படத்திற்காக 2018 ஆம் ஆண்டு முதல் சென்னையில் 'சுயாதீனத் திரைப்பட விழா' என்ற பெயரில் வருடத்திற்கு ஒரு முறை விருது விழா நடத்தப்படுகின்றது.

## மேற்கோள்கள்

பகுப்பு:திரைப்பட வகைகள்

பகுப்பு:திரைப்படம் மற்றும் காணொளி சொல்லியல்
கரிகாலன் (நடிகர்)

**கரிகாலன்** (பிறப்பு: *வளவன் சற்குணம்)*  என்பவர் தென்னிந்திய திரைப்பட நடிகராவார். இவர்  தமிழ், தெலுங்குத் திரைப்படங்களில் நடித்துள்ளார். இவர் சோலையம்மா, வைரவன், அரவான் போன்ற குறிப்பிடத்தக்க படங்களில் நடித்துள்ளார்.

## முன்வாழ்க்கை
இவர் தமிழ்நாட்டின், திருநெல்வேலி மாவட்டம், வள்ளியூருக்கு அருகில் உள்ள கள்ளிக்குளம் என்ற சிற்றூரைச் சேர்ந்தவர். இவரின் பெற்றோர் பள்ளி ஆசிரியர்களாவர். இளம் வயதிலிருந்தே நடிப்பில் ஆர்வம் மிக்கவராக இவர் இருந்துள்ளார். பலதொழில்நுட்பப் பயிலகத்தில் பயின்ற இவர், பின்னர் சென்னைத் திரைப்படக் கல்லூரியில் இணைந்து படித்தார். படிப்பை முடித்த பிறகு படவாய்ப்புகளைத் தேடத் துவங்கினார். வையாபுரி இவரது அறைத் தோழர் ஆவார்.

## தொழில் வாழ்க்கை
முதன் முதலில் இவருக்கு நாடோடித் தென்றல் படத்தில் நடிக்கும் வாய்ப்பைப் பெற்றார் இவரைக் கொண்டு சில காட்சிகளும் எடுக்கபட்டன. ஆனால் சில காரணங்களினால் இவருகு பதிலாக பாண்டியன் மாற்றபட்டார். பின்னர் சோலையம்மா படத்தில் எதிமறை பாத்திரத்தில் அறிமுகமானார். இப்படம் இவருக்கு திருப்பு முனையாக அமைந்தது. இதன்பிறகு தெலுங்கு தமிழ் என 70க்கும் மேற்பட்ட படங்களில் நடித்தார். மனைவணிகத்தில் ஈடுபட்டதால் திரைப்படங்களில் தன் கவனத்தைக் குறைத்துக் கொண்டார்.

## தேர்ந்தெடுத்த திரைப்படவியல்
*சோலையம்மா (1992)
*வைரவன்
* ரத்னா (1998)
*முதல் எச்சரிக்கை (1999)
*மறவாதே கண்மணியே (1999)
*கரிசக்காட்டு பூவே (2000)
*ரமணா (2002) 
*அடிமைசங்கிலி
*நிலாவே வா
*கறுப்பு ரோஜா
*தயா
*தேவன் 
*அரவான் (2012)
*காவியத் தலைவன் (2014)

## மேற்கோள்கள்

## வெளி இணைப்புகள்
* 

பகுப்பு:திருநெல்வேலி மாவட்ட மக்கள்
பகுப்பு:தமிழ்த் திரைப்பட நடிகர்கள்
காக்டெயில் (2020 திரைப்படம்)

**காக்டெய்ல்** (Cocktail) என்பது 2020 ஆம் ஆண்டு வெளிவந்த ஒரு தமிழ் நகைச்சுவைத் திரைப்படமாகும். இதை அறிமுக இயக்குநர் இரா. விஜய முருகன் என்பவர் இயக்கியிருந்தார். படத்தில் யோகி பாபு, இராசுமி கோபிநாத், மிதுன் மகேசுவரன், கேபிஒய் பாலா, கவின் ஆகியோர் நடித்துள்ளனர். படம் 10 சூலை 2020 அன்று வெளியிடப்பட்டது.

## நடிகர்கள்

* டானாக யோகி பாபு 
* அம்மு வாக இரேசுமி கோபிநாத்
* அன்புவாக மிதுன் மகேசுவரன்
* பாண்டியாக கேபிஒய் பாலா
* ஏஜாக கவின்
* தமிழினியாக மேக்னா எலன்
* இராசமாணிக்கமாக சாயாஜி சிண்டே 
* கும்பல் தலைவன் ஜேபியாக மைம் கோபி
* ஜேபியின் உதவியாளாக மொகமது குரேசி
* வீட்டின் செயலாளராக சுவாமிநாதன்
* சின்ன டானா குக் வித் கோமாளி புகழ்
* பவா இலட்சுமணன்
* சுப்பர் குட் சுப்ரமணியன்
* சரவண சக்தி

## வெளியீடு
இந்த படம் ஆரம்பத்தில் மார்ச் 2020 இல் திரையங்க வெளியீட்டை நடத்த திட்டமிடப்பட்டது. ஆனால் கோவிட்-19 பெருந்தொற்று காரணமாக, தயாரிப்பாளர்கள் 2020 சூலை 10 அன்று ஜீ5 இல் நேரடியாக மேலதிக ஊடக சேவையாக வெளியிட தேர்வு செய்தனர். இந்த படத்தில் ஒரு முக்கிய பாத்திரமாக ஒரு *காக்டைல்* என்ற கிளி இடம்பெறுகிறது. மேலும், பறவை இடம்பெற்ற முதல் இந்திய படமும் இதுவாகும்.

## இசை
திரைப்படத்தின் பாடல்களுக்கு சாய் பாஸ்கர் என்பவர் இசையமைத்திருந்தார்.

## விமர்சனம்
ஹாலிவுட் படமான "*தி ஹேங் ஓவர்*" படங்களிலிருந்து படத்தின் முக்கிய கதை எடுக்கப்பட்டுள்ளது. ஆனால் அது படமாக்கப்பட்ட  விதம் சரியாக அமையவில்லை என்று தி இந்து கூறியது. தி நியூ இந்தியன் எக்ஸ்பிரஸ் "காக்டெய்ல் போன்ற படங்களை மதிப்பாய்வு செய்யப்படும்போது, அவர்களின் வேதனைக்கு நம்மையும் உட்படுத்தியிருக்கிறோம் என்பதற்கான ஆதாரங்களை வழங்கும்போது இது ஒரு பாராட்டு" என்று கூறியது.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:2020 தமிழ்த் திரைப்படங்கள்
பூப்பறிக்க வருகிறோம் (திரைப்படம்)

**பூப்பறிக்க வருகிறோம்** (*Pooparika Varugirom*) என்பது 1999-ஆம் ஆண்டு வெளிவந்த இந்தியத் தமிழ்த் திரைப்படமாகும்.   ஏ. வெங்கடேஷ் இயக்கிய இப்படத்தில் அஜய், மாளவிகா ஆகியோர் முக்கியக் கதாபாத்திரங்களில் நடித்திருந்தனர். அதே நேரம் சிவாஜி கணேசன், ரகுவரன், மா. நா. நம்பியார் ஆகியோர் துணை வேடங்களில் நடித்திருந்தனர். இத்திரைப்படம் 1999 செப்டம்பரில் எதிர்மறையான விமர்சனங்களுடன் வெளியாகி வணிக ரீதியாக மோசமான தோல்வியைத் தழுவியது. இது ஒரு தோல்விப் படமாக இருந்த போதிலும் தெலுங்கில் *பெல்லி சம்பந்தம்* என மறு ஆக்கம் செய்யப்பட்டது.

## நடிகர்கள்

*  சிவாஜி கணேசன் - *பூப்பறிக்க வருகிறோமின்* ஆசிரியர்
*  அஜய் - அரவிந்த்
*  மாளவிகா - பிரியா
*  ரகுவரன் - ரங்கநாதன்
*  கவிதா - அரவிந்தின் தாய்
*  மா. நா. நம்பியார் - நாராயணன்
* சின்னி ஜெயந்த் - தண்டபாணி
* மலேசியா வாசுதேவன்
* அம்பிகா
* சஞ்சீவ் - வசந்த்

## இசை
வித்தியாசாகர் இசையில் பாடல் வரிகளை வாசன் எழுதினார்

* ஐலே ஐலே&nbsp;- வித்யாசாகர், சுஜாதா
* அனஞ்சாலும்&nbsp;- வித்யாசாகர்
* எட்டில் அழகு&nbsp;- சீனிவாஸ்
* கண்ணும் கண்ணும்&nbsp;- சுஜாதா, சீனிவாஸ்
* குக்கூ&nbsp;- கோபால் ராவ், மலேசியா வாசுதேவன்
* திக்கித் தவிக்கிறேன்&nbsp;- முரளி, ஹரினி

## மேற்கோள்கள்

## வெளி இணைப்புகள்
*

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:மாளவிகா நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:அம்பிகா நடித்த திரைப்படங்கள்
மைம் கோபி

**மைம் கோபி** (Mime Gopi) ஒரு இந்திய மேடை நாடகரும், திரைப்பட நடிகருமாவார். இவர் மெட்ராஸ் (2014), கதகளி (2016), கபாலி (2016) உள்ளிட்ட தமிழ் படங்களில் தோன்றியுள்ளார்.

## தொழில்
மைம் கோபி ஏற்கனவே சரவணன் மீனாட்சி பகுதி 1இல் மிர்ச்சி சரவணனுடன் சேர்ந்து நடித்திருந்தார். திரைப்படத் துறையில் நுழைவதற்கு முன்பு, இவர் சென்னையில் புகழ்பெற்ற மைம் நடிகராக இருந்தார். மேலும் *ஜி மைம் ஸ்டுடியோ* என்ற அரங்கத்தை நடத்தி வருகிறார். இது கலை வடிவத்தை வெளிப்படுத்தியது. இவரது பாத்திரத்தில், சிறப்புத் தேவைகளைக் கொண்ட குழந்தைகளுடன் நெருக்கமாகப் பணியாற்றினார். ஒவ்வொரு பிறந்தநாளையும் பண்டிகைகளையும் இவர் தமிழகம் முழுவதும் தொண்டு வேலைகளை செய்து கொண்டாடுகிறார். மத அமைப்புகளின் உள்ளூர் திருவிழாக்களுக்கும் இவர் உதவுகிறார். மேலும் இவர் வரவிருக்கும் நடிகர்களுக்கு உத்வேகமாக இருக்கிறார்.

## திரைப்படங்கள்
1994 ஆம் ஆண்டில் அரங்கத்தை அமைத்த இவர், சென்னை முழுவதும் கலையை விரிவுபடுத்துவதற்காக பணியாற்றினார். மெட்ராஸ் (2014) என்ற தமிழ்த் திரைப்படத்தில் முரட்டுத்தனமாக தோன்றிய பின்னர் ஒரு திரைப்பட நடிகராக தனது முன்னேற்றத்தை ஏற்படுத்திக் கொண்டார். பின்னர் இவர் மாரி (2015) மற்றும் கதகளி (2016) போன்ற படங்களில் நாயகனுக்கு எதிரியாக தோன்றினார். 2020இல் வெளியான காவல்துறை உங்கள் நண்பன் படத்திலும் ஒரு பிரதான வேடத்தில் நடித்திருந்தார். தி டைம்ஸ் ஆஃப் இந்தியா "இந்தத் திரைப்படம் யதார்த்தமான தொடர்பைக் கொண்ட ஒரு கதையைக் கொண்டுள்ளது" என்றும் "அதே நேரத்தில் திரைப்படத் தயாரிப்பாளர் ஆர். டி. யால் ஈர்க்கக்கூடிய கூறுகளுடன் மிகச் சிறப்பாக வழங்கப்பட்டுள்ளது " எனக் கூறியிருந்தது. படத்தின் தயாரிப்பாளர் கூறினார்: "கூட்டத்தை ஈர்க்க அனைத்து கூறுகளும் இதில் உள்ளன என்று நான் நம்புகிறேன், திட்டத்தை இழக்க விரும்பவில்லை ".

## குறிப்புகள்

பகுப்பு:1973 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
சுரேஷ் ரவி

**சுரேஷ் ரவி**, (Suresh Ravi) என்பவர் இந்தியத் தொலைக்காட்சிகளில் நிகழ்ச்சிகளை வழங்கி பின்னர் திரைப்பட நடிகரானவர். இவர் முக்கியமாக தமிழ் படங்களில் தோன்றி வருகிறார். *[[சன் மியூசிக்கு|சன் மியூசிக்]]* தொலைக்காட்சியில் ஒரு தொகுப்பாளராக பல்வேறு நிகழ்ச்சிகளுடன் தொடர்பு கொண்டிருந்தார். இவர் 2016இல் வெளிவந்த மோ என்ற தமிழ்ப் படம் மூலம் அறிமுகமானார்.

## தொழில்
சுரேஷ் ரவி சென்னையில் பிறந்து வளர்ந்தவர். ஜெயா பொறியியல் கல்லூரியில் தனது கணினி அறிவியல் பட்டத்தைப் பெற்ற இவர், இன்ஃபோசிஸில் திட்ட மேலாளராக பணியாற்றுவதற்கு முன்பு சன் மியூசிக் தொலைக்காட்சியில் தொலைக்காட்சித் தொகுப்பாளாராக பணியிலிருந்தார். பின்னர் இவர் இன்போசிஸில் தனது வேலையை விட்டுவிட்டு சுமார் ஆறு மாத காலத்திற்குப் பிறகு மீண்டும் சன் மியூசிக் நிறுவனத்தில் சேர்ந்தார். புவன் நுல்லான் எழுதி இயக்கி 2016 ஆம் ஆண்டில் வெளிவந்த தமிழ் திகில் திரைப்படமான மோ என்ற திரைப்படத்தின் மூலம் அறிமுகமானார். ஐஸ்வர்யா ராஜேஷ், ரமேஷ் திலக், தர்புகா சிவா ஆகியோரும் இதில் முக்கிய கதைப்பாத்திரங்களில் நடித்திருந்தனர். முனீஷ்காந்த் ராம்தாஸ், பூஜா தேவரியா, செல்வா, மற்றும் மைம் கோபி ஆகியோர் துணை வேடங்களில் நடித்திருந்தனர்.

## மேற்கோள்கள்

பகுப்பு:வாழும் மக்கள்
அட்டாக் ஆன் டைட்டன்

ஒரு சப்பானிய மங்கா தொடர் ஆகும். ஹாஜிமே இசயாமா எழுதி வரையப்பட்டுள்ளது. இந்த மங்காவில், மனிதர்களை உண்ணும் அரக்கர்களிடமிருந்து தப்பிக்க மனிதர்கள் மாபெரும் சுவர்களுக்குள் வாழ்கின்றனர்; தனது தாயாரின் மரணம் மற்றும் பிறந்த ஊரின் அழிவிற்கு காரணமான மனித-அரக்கர்கள் மீது பழிவாங்கும் கதாநாயகன் எரென் யேகரின் கதையாகும்.

அட்டாக் ஆன் டைட்டன் அனிமே நான்கு பருவங்களாக தயாரிக்கப்பட்டது. முதல் பருவம் ஏப்ரல் முதல் செப்டம்பர் 2013 வரை ஒளிபரப்பானது. பின்னர் இரண்டாம் பருவம் ஏப்ரல் முதல் சூன் 2017 வரை ஒளிபரப்பானது. மூன்றாம் பருவம் இரண்டு பாகங்களாக வெளியானது. முதல் பாகம் சூலை முதல் அக்டோபர் 2018 வரையும், இரண்டாம் பாகம் ஏப்ரல் முதல் சூலை 2019 வரையும் ஒளிபரப்பானது. நான்காம் மற்றும் இறுதி பாகம் திசம்பர் 2020 இல் ஒளிபரப்பாக துவங்கியது.

*அட்டாக் ஆன் டைட்டன்* பெரிதும் புகழ் பெற்றுள்ளது. , 10கோடியிற்கும் மேலான பதிப்புகளை விற்றுள்ளது. 

## விமர்சனங்கள்

### விமர்சகர்கள்
"இன்றைய சமூகத்தில் இளைஞர்கள் அனுபவிக்கும் நம்பிக்கையின்மையினை அட்டாக் ஆன் டைட்டன் காட்டுவதாக" பல்வேறு விமர்சகர்கள் குறிப்பிட்டுள்ளனர். சில காட்சிகள் கரடுமுரடாக உள்ளன என்று சிலர் விமர்சித்துள்ளனர்.

### விருதுகள்
கொடான்சா மங்கா விருதினை 2011 இல் வென்றது.

### சீன தடை
2015 ஆம் ஆண்டில், சீன கலாச்சார அமைச்சகம் அட்டாக் ஆன் டைட்டனின் மங்கா மற்றும் அனிமேயினை தடை செய்தது. 2015 வரை 38 சப்பானிய அனிமே/மங்காக்கள் தடை செய்யப்பட்டுள்ளன.

## அரசியல் அர்த்தங்கள்
*அட்டாக் ஆன் டைட்டன்* சப்பானில் மட்டுமல்லாது உலகளவில் பெரிதும் தாக்கத்தினை ஏற்படுத்தியது. உதாரணத்திற்கு, சீனா மற்றும் தைவான் இல் அட்டாக் ஆன் டைட்டன் அனிமேயின் புகழ் பற்றிய செய்தி, மே 27, 2013 அன்று ஆங்காங் இன் இலவச பத்திரிக்கை *ஏஎம்730* இன் முதல் பக்கத்தில் இடம் பெற்றது. சில எதிர்புகளையும் பெற்றுள்ளது. தென் கொரியாவின் *எலக்டிரானிக்சு டைம்சு* மாதயிதழ் சப்பனிய பிரதமர் சின்சோ அபேயின் அரசியல் தாக்கங்களை பரப்புவதாக விமர்சித்துள்ளது. படிப்பவர்கள் மனதில் பல்வேறு அரசியல் அர்த்தங்களை கொண்டுவந்ததற்கு இசயாமா பெரிதும் பாராட்டப்பட்டார்.

## மேற்கோள்கள்

## வெளியிணைப்புகள்

*  
* , கொடான்சா காமிக்சில்
* ''அட்டாக் ஆன் டைட்டன்'' அறிவியல்புனைவு கலைக்களஞ்சியத்தில்

பகுப்பு:மங்கா தொடர்கள்
பகுப்பு:அனிமே தொடர்கள்
ஆர்ச்சரைட்டு

**ஆர்ச்சரைட்டு** *(Archerite)* என்பது (K,NH4)H2PO4 என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகைக் கனிமமாகும். ஆத்திரேலியாவிலுள்ள நியூ சவுத் வேல்சு பல்கலைக்கழகத்தின் உயிரியல் பேராசிரியரான மைக்கேல் ஆர்ச்சர் (பிறப்பு 25 மார்ச்சு 1945) கண்டுபிடித்த காரணத்தால் அவரது பெயர் இக்கனிமத்திற்குச் சூட்டப்பட்டுள்ளது. மேற்கு ஆத்திரேலியாவிலுள்ள டந்தாசு சையர் பகுதியின் சாலையோர கிராமமான மதுராவிலுள்ள பெட்ரோகேல் குகையில் ஆர்ச்சரைட்டு முதன் முதலில் கண்டறியப்பட்டது. கடற்பறவைகள், வௌவால்கள் போன்றவற்றின் கழிவுகள் கொண்ட குகைகளின் சுவர்களில் மேற்படிவுகளாகவும், தொங்கூசிப் பாறைகளாகவும் ஆர்ச்சரைட்டு காணப்படுகிறது.  

பன்னாட்டு கனிமவியல் சங்கம் ஆர்ச்சரைட்டு  கனிமத்தை Aht என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:நாற்கோணவமைப்புக் கனிமங்கள்
அடென்சியோயைட்டு

**அடென்சியோயைட்டு**  *(Atencioite)* என்பது CaFeMgBe(PO)(OH)•6HO என்ற மூலக்கூற்று வாய்ப்பாட்டால் விவரிக்கப்படும் ஒரு கால்சியம் இரும்பு பாசுப்பேட்டு வகைக் கனிமமாகும். பிரேசில் நாட்டிலுள்ள மினாசு கெரைசு மாநிலத்தின் திவினோ தாசு லாரன்யெய்ராசு நகராட்சியில் முதன் முதலில் அடென்சியோயைட்டு கனிமம் கண்டறியப்பட்டது. ஒளிபுகும் தன்மையும் பசுமை கலந்த பழுப்பு நிறமும் கொண்ட கனிமமாக அடென்சியோயைட்டு கிடைக்கிறது. பிரேசில் நாட்டின் சாவோ பாவ்லோ பல்கலைகழகத்தின் கனிமவியல் பேராசிரியரான அடென்சியோவின் நினைவாக கனிமத்திற்கு அடென்சியோயைட்டு என பெயர் சூட்டப்பட்டது.  பன்னாட்டு கனிமவியல் சங்கம் Aco என்ற குறியீட்டால் அடென்சியோயைட்டு கனிமத்தை அடையாளப்படுத்துகிறது.

## மேற்கோள்கள்

## வெளி  இணைப்புகள்
* Atencioite data sheet

பகுப்பு:கால்சியம் கனிமங்கள்
பகுப்பு:இரும்பு(II) கனிமங்கள்
பகுப்பு:பாசுப்பேட்டு கனிமங்கள்
பகுப்பு:மக்னீசியக் கனிமங்கள்
பகுப்பு:பெரிலியம் கனிமங்கள்
பகுப்பு:ஐதராக்சைடு கனிமங்கள்
பகுப்பு:கனிமங்கள்
ஜூட்

***ஜூட்*** (*Joot*)  என்பது 2003ஆம் ஆண்டய இந்திய தமிழ்த் திரைப்படமாகும். அழகம்பெருமாள் இயக்கிய இப்படத்தில் ஸ்ரீகாந்த் மற்றும் மீரா ஜாஸ்மின், விவேக், பெப்சி விஜயன், முரளி ஆகியோர் நடித்தனர். படத்திற்கு வித்தியாசாகர் இசை அமைத்தார்.

## கதை
ஒரு சிறிய கிராமத்திலுள்ள ஈஸ்வரன் (ஸ்ரீகாந்த்) தனது தந்தைக்கு (முரளி) மருத்துவம் பார்க்கும் நோக்கத்துடன் தந்தையுடன் சென்னைக்கு வருகிறான். நகரத்தில் இருக்கும்போது, அவர்கள் ஈஸ்வரனின் சகோதரர் (ஷியாம் கணேஷ்) வீட்டில் வசிக்கிறார்கள். அவர் ஆதித்யா (பெப்சி விஜயன்) என்பவரிடம் அடியாளாக உள்ளார். இதனால் அவர் அபாயகரமான வலையில் சிக்குகிறார். அந்த அபாயத்திலிருந்து மீள ஈஸ்ரன் உதவுகிறான்.

## நடிகர்கள்

* ஸ்ரீகாந்த் ஈஸ்வரனாக
* மீரா ஜாஸ்மின் மீராவாக
* விவேக் சிவாவாக
* முரளி ஈஸ்வரனின் தந்தையாக
* ஷியாம் கணேஷ் ஈஸ்வரனின் சகோதரனாக
* பெப்சி விஜயன் ஆதித்யாவாக
* சுவர்ணா மேத்யு காயத்ரியாக
* தேஜாஸ்ரீ
* பிரம்மஜி காவல் அதிகாரியாக
* கோவை செந்தில் மருத்துவராக
* ரோபோ சங்கர் ஆதித்யாவின் உதவியாளராக

## இசை
படத்திற்கு வித்தியாசாகர் இசையமைத்துள்ளார்.

## குறிப்புகள்

பகுப்பு:மசாலாத் திரைப்படங்கள்
பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மீரா ஜாஸ்மின் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:ஸ்ரீகாந்த் நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
ஸ்டைல்

**ஸ்டைல்** (*Style*) என்பது 2002 ஆம் ஆண்டய தமிழ் நாடகத் திரைப்படமாகும்.  சிபி சக்ரவர்த்தி எழுதி இயக்கிய இப்படத்தில் ராகவா லாரன்ஸ் மற்றும் காயத்திரி ரகுராம் ஆகியோர்  முன்னணி வேடங்களில் நடிக்க,  ரமணா மற்றும் வடிவேலு ஆகியோர் துணை கதாப்பாத்திரங்களில். நடித்துள்ளனர். இப்படத்திற்கான இசையை பரணி அமைத்துளார். இப்படமானது 2002 திசம்பரில் வெளியாகி கலவையான விமர்சனங்களைப் பெற்றது.

## நடிகர்கள்

* ராகவா லாரன்ஸ் வெற்றிவேலாக
* ரமனா வெற்றியாக
* காயத்திரி ரகுராம் விஜியாக
* வடிவேலு (நடிகர்) மன்மதனாக
* ஆனந்த் ராஜ் (நடிகர்) மார்த்தாண்டமாக
* இளவரசு பாண்டித்துரையாக
* வையாபுரி (நடிகர்) மாணிக்கமாக
* சப்லின் பாபு நாதனாக
* நளினி வெற்றிவேலின் தாயாக
* ஜோதி விஜியின் தாயாக
* குயிலி செல்வியின் தாயாக
* ஜுனியர் சல்க் வீட்டு உரிமையாளரின் மகளாக
* சோனியா அஞ்சம்மா
* பாயல் செல்வியாக
* ஸ்ரீ லதா
* சிங்கமுத்து வீட்டு உரிமையாளராக
* குமரிமுத்து
* தளபதி தினேஷ்
* சிசர் மனோகர்
* கோவை செந்தில் சாமியாக

## தயாரிப்பு
ராகவா லாரன்ஸ் *[[அற்புதம் (திரைப்படம்)|அற்புதம்]]* (2002) படத்தை முடித்த பின்னர் *ஸ்டைல்* படத்தில் ஈடுபட்டார். இவரது அடுத்தடுத்து இரண்டு தமிழ் படங்கள் விரைவாக வெளியாயின. முன்னதாக *[[அரண்மனைக்காவலன் (திரைப்படம்)|அரண்மனைக்காவலன்]]* (1994) படத்திற்கு திரைக்கதை எழுதிய அருள், இப்படத்தின் இயக்குநராக அறிவிக்கப்பட்டார், பத்மாமகன் படத்திற்கான உரையாடலை எழுதினார்.

## இசை

* "காதலித்தால் ஆனந்தம்" - ஹரிஹரன்
* "காதலித்தால் ஆனந்தம்" - கே.எஸ் சித்ரா
* "வருகிறாள் என்" - உன்னிகிருஷ்ணன்
* "பொட்டு எடுத்து" - புஷ்பவனம் குப்புசாமி, ஸ்வர்ணலதா
* "ஸ்டைல் ஸ்டைல்" - திப்பு
* "உனக்கு என்ன" - உன்னிகிருஷ்ணன்
* "கடிதமில்லை" - உன்னிகிருஷ்ணன்

## வெளியீடு
இந்த படம்  2002 திசம்பரில் வெளியிடப்பட்டது. பின்னர் தெலுங்கில் மொழிமாற்றம் செய்யப்பட்டு இரண்டு சந்தர்ப்பங்களில் வெளியிடப்பட்டது, முதலில் *சூப்பர் ஸ்டைல்* என்றும் பின்னர் *ஸ்டைல் 2* என, ராகவா லாரன்சின் அடுத்தடுத்த தெலுங்கு படங்களின் வெற்றியையும் பயன்படுத்தி சந்தைப்படுத்துவதற்காக வெளியிடப்பட்டது. படத்தின் இயக்குநர் சிபி சக்ரவர்த்தி பின்னர் தனுஷ் மற்றும் அறிமுக நாயகி மம்தா சவேரி ஆகியோருடன் *ராகவா* என்ற பெயரில் ஒரு படத்தைத் தயாரிக்க முயன்றார், ஆனால் நிதி சிக்கல்கள் தயாரிப்பை நிறுத்திவிட்டார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2002 தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:பரணி இசையமைத்த திரைப்படங்கள்
பகுப்பு:ராகவா லாரன்ஸ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
லோகாரா, துர்க்

**லோகாரா** (Lohara, Durg) என்பது இந்தியாவின் சத்தீஸ்கர், பாலோட் மாவட்டம், டொண்டிலுகாரா தாலுகாவில் உள்ள ஒரு கிராமம் ஆகும். 

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, பலோட் மாவட்டத்தில் உள்ள லோகாரா கிராமத்தில் 5,263 மக்கள் தொகை கொண்டதாக இருந்தது. மக்கள் தொகையில் 49.6 விழுக்காடான 2,612 ஆண்கள் மற்றும் 50.4 விழுக்காடான 2,651 பெண்கள் இருந்தனர். பாலின விகிதமானது ஆயிரம் ஆண்களுக்கு 1015 பெண்கள் என்றிருந்தது. 

## மேற்கோள்கள்

பகுப்பு:சத்தீசுகரில் உள்ள கிராமங்கள்
சி. ஆர். பார்த்திபன்

**ச. இரா. பார்த்திபன்** (*C. R. Parthiban*, 1929 – 25 சனவரி 2021) இந்தியத் தமிழ்த் திரைப்பட, மற்றும் நாடக நடிகர் ஆவார். இவர் *[[வீரபாண்டிய கட்டபொம்மன் (திரைப்படம்)|வீரபாண்டிய கட்டபொம்மன்]]* (1959) திரைப்படத்தில் ஜாக்சன் துரையாக நடித்துப் புகழ் பெற்றார். தமிழ், தெலுங்கு, இந்தி என நூற்றுக்கும் மேற்பட்ட திரைப்படங்களில் நடித்துள்ளார்.

## வாழ்க்கைக் குறிப்பு
வேலூரை சொந்த ஊராகக் கொண்ட பார்த்திபன், பள்ளிப் படிப்பின் பின், மேல்படிப்புக்காக 1946 இல் சென்னை வந்து லயோலா கல்லூரியில் படித்து, பொருளியலில் இளங்கலைப் பட்டம் பெற்றார். பள்ளியிலும், கல்லூரியிலும் நாடகங்களில் நடித்தார். பட்டம் பெற்ற பின்னர் தலைமைச் செயலகத்தில் பணியாற்றினார். பின்னர் நாடகங்களில் பல வேடங்களில் நடிக்க ஆரம்பித்தார். ‘வீரபாண்டிய கட்டபொம்மன்’ நாடகத்திலும் இவர் நடித்துள்ளார்.

முதன் முதலில் ஜெமினி ஸ்டூடியோவில் 'இன்சனியாத்' என்ற இந்தித் திரைப்படம் ஒன்றில் நடிக்க வாய்ப்புக் கிடைத்தது. அதன் பிறகு 'புதுமைப்பித்தன்' (1957) தமிழ்த் திரைப்படத்தில் டி. ஆர். ராஜகுமாரிக்கு அண்ணனாக, நாடகக் குழுத் தலைவனாக நடித்தார். இரும்புத்திரை, வஞ்சிக்கோட்டை வாலிபன், மோட்டார் சுந்தரம் பிள்ளை என ஜெமினியின் பல படங்களில் நடித்தார்.

கிட்டத்தட்ட 120 படங்களில் நடித்திருக்கிறார். 1982 இல் *[[கோழி கூவுது (1982 திரைப்படம்)|கோழி கூவுது]]* படத்தில் *அண்ணே அண்ணே* பாடல் காட்சியில் சிறப்பாக நடித்துப் பாராட்டுப் பெற்றார்.

## மறைவு
சக்ரவர்த்தி ஆர். பார்த்திபன் 2021 சனவரி 25 இல் தனது 91-வது அகவையில் சென்னையில் காலமானார்.

## நடித்த சில திரைப்படங்கள்
*புதுமைப்பித்தன் (1957)
*அன்னையின் ஆணை
*இரும்புத்திரை
*வஞ்சிக்கோட்டை வாலிபன்
*வீரபாண்டிய கட்டபொம்மன்
*மோட்டார் சுந்தரம் பிள்ளை 
*மூன்றெழுத்து
*பணமா பாசமா
*சுமைதாங்கி
*திக்கற்ற பார்வதி
*கோழி கூவுது (1982)

## மேற்கோள்கள்

## வெளி இணைப்புகள்
* 

பகுப்பு:1929 பிறப்புகள்
பகுப்பு:2021 இறப்புகள்
பகுப்பு:தமிழ்நாட்டு நடிகர்கள்
பகுப்பு:தமிழ்த் திரைப்பட நடிகர்கள்
காக்டெயில் (2010 திரைப்படம்)

**காக்டெய்ல்** (Cocktail) என்பது 2010இல் மலையாள மொழியில் வெளிவந்த பரபரப்பூட்டும் திரைப்படமாகும். அருண்குமார் அரவிந்த் இயக்குநர் பொறுப்பையும், படத் தொகுப்பையும் மேற்கொண்டிருந்தார். இப்படத்தில் ஜெயசூர்யா, அனூப் மேனன், மற்றும் சம்விருதா சுனில் ஆகியோர் முக்கிய வேடங்களில் நடித்த்ரிந்தனர். பகத் பாசில், அபர்ண நாயர், இன்னொசென்ட், மற்றும் மாமுக்கோயா ஆகியோர் துணை வேடங்களில் நடித்திருந்தனர். படம் 22 அக்டோபர் 2010 அன்று வெளியிடப்பட்டது.

இந்த படத்தின் கதையை அனூப் மேனன் இணைந்து எழுதியிருந்தார். இது *பட்டர்ஃபிளை ஆன் எ வீல்* என்ற கனடா திரைப்படத்தின் மறு பதிப்பாகும். திரைப்படத் தொகுப்பாளர் அருண்குமார் இயக்கியிருந்தார்.

## நடிகர்கள்

* வெங்கடேசாக ஜெயசூர்யா
* இரவி ஆபிரகாமாக அனூப் மேனன்
* இரவியின் மனைவியான பார்வதியாக சம்விருதா சுனில்
* இரவியின் முதலாளியான நவீன் கிருட்டிணமூர்த்தியாக பகத் பாசில்
* தேவியாக அபர்ண நாயர்
* கல்யாண் கிருட்டிணனாக இன்னொசென்ட்
* அக்கீம் சேத்தாக மாமுக்கோயா
* எல்சா என்ற விபச்சாரியாக கனி குஸ்ருதி
* டாக்டராக இலீனா
* இரவியின் சகாவாக ஆனந்தாக ஜோஜு ஜார்ஜ்
* இரவியின் மகளாக எஸ்தர் அனில்
* பாடகராக ஜனார்த்தன் ஆத்ரி

## திரைப்பட நுழைவு சீீட்டு விற்பனையகம்
காக்டெய்ல் ஆரம்ப வெற்றியை பெற முடியவில்லை என்றாலும், படம் வெளியான இரண்டு நாட்களுக்குப் பிறகு நல்ல வசூல் எடுக்கப்பட்டது. ஒரு பகுப்பாய்வில், சிஃபி படம் நன்றாக இல்லை என்று கூறியது. இருப்பினும், வெளியான சில நாட்களுக்குப் பிறகு *எக்ஸ்பிரஸ் பஸ்.காமில்* வெளியிடப்பட்ட ஒரு கட்டுரை, இந்த படம் ஒரு "அமைதியான வெற்றி" என்று கூறியுள்ளது.

## ஒலிப்பதிவு
படத்தின் இசையமைப்பை அல்போன்சு யோசப் என்பவரும் இரத்தீசு வேகா என்பவரும் இணைந்து மேற்கொண்டிருந்தனர். படத்திலிடம்பெற்ற ஏழு பாடல்களை அனில் பனச்சூரன் என்பவரும், சந்தோசு வர்மாவும் எழுதினர்.

## குறிப்புகள்

## வெளி இணைப்புகள்
* 

பகுப்பு:2010 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
4-காபியோயைல்-1,5-குயினைடு

வறுத்த காப்பி கொட்டைகளில் **4-காஃபோயில்-1,5-குயினைடு** (4-Caffeoyl-1,5-quinide) ( **4-காஃபியோல்கினிக்-1,5-லாக்டோன்** அல்லது **4-சி.க்யூ.எல்** ) காணப்படுகிறது. இது வறுத்தல் செயல்பாட்டின் போது 4- *O* - காபியோல்குவினிக் அமிலத்தின் லாக்டோனாக்கம் மூலம் உருவாகிறது . 

: இடது|thumb|350x350px| 4-CQL வடிவத்திற்கு வறுத்த போது 4- ''O'' - காபியோயைல் குயினைடு அமிலத்தின் லாக்டோனாக்கம்

இது எலிகளில் ஓபியாய்டு எதிரி பண்புகளைக் கொண்டிருப்பதாகக் கூறப்படுகிறது. 

## மேற்கோள்கள்

பகுப்பு:இலாக்டோன்கள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Articles without InChI source
சிக்கன் 65

**சிக்கன் 65** (*Chicken 65*) என்பது காரமான, நன்கு பொறித்த கோழி உணவாகும். இது இந்தியாவின் சென்னையில் உள்ள புகாரி உணவகத்தினால் அறிமுகப்படுத்தப்பட்டது. இது விரைவு சிற்றுண்டியாக உண்ணப்படுகிறது. இதன் சுவையானது சிவப்பு மிளகாய் காரணமாக இருக்கலாம். ஆனால் இதனைத் தயாரிக்கப்பயன்படும் பொருட்களின் கலவை இடத்திற்கு இடம் வேறுபடுகிறது. எலும்புடனோ அல்லது எலும்பு இல்லாமலோ உள்ள கோழிக்கறியினைப் பயன்படுத்தி இந்த உணவு தயாரிக்கப்படலாம். பொதுவாக வெங்காயம் மற்றும் எலுமிச்சை அழகுபடுத்தலுக்காக இதனுடன் பரிமாறப்படுகிறது. "பன்னீர் 65" அல்லது "கோபி 65" போன்ற சைவ உணவு வகைகளில் கோழி இறைச்சிக்குப் பதிலாகப் பன்னீர் அல்லது பூக்கோசு பயன்படுத்தப்படுகிறது. "சிக்கன் 65" என்ற பெயர் உலகளவில் இந்த உணவினைக் குறிக்கப் பயன்படுத்தப்பட்டாலும், இதன் தோற்றம் குறித்து பல்வேறு கருத்துக்கள் உள்ளன.

## தோற்றம்
சிக்கன் 65 புஹாரி உணவக குழுமமான ஏ.எம். புஹாரியின் கண்டுபிடிப்பு என்று நன்கு அறியப்பட்டபோதிலும், இந்த பெயரின் புகழ் மற்றும் தோற்றம் குறித்து பல கட்டுக்கதைகள் உருவாகியுள்ளது. 1965 ஆம் ஆண்டில் இந்திய வீரர்களுக்கு ஒரு எளிய உணவு தீர்வாக இந்த உணவு வெளிப்பட்டதாக ஒரு கருத்து கூறுகிறது. மற்றொரு கருத்தின்படி இது 65 மிளகாய் மிளகுத்தூள் கொண்ட ஒரு உணவு என்பதாகும். மேலும் 65 நாள் வயதான கோழி இறைச்சி பயன்படுத்தி இந்த உணவு தயாரிக்கப்பட வேண்டும் என்ற நிபந்தனையுடன் இது தொடர்புப்படுத்தப்படுவதாகவும் கூறப்படுகிறது. இன்னும் சிலர் கோழியின் 65 துண்டுகளால் தயாரிக்கப்படுகிறது என்கின்றனர். 
படிமம்:Chicken 65.jpg|அழகுபடுத்தாமல் சிக்கன் 65
படிமம்:Chicken 65 - ready 2.JPG|வெங்காயம் மற்றும் கொத்தமல்லி அழகுபடுத்தலுடன் சிக்கன் 65


## மேற்கோள்கள்

பகுப்பு:கோழிக்கறிகள்
உஷா ராணி மொண்டல்

**உஷா ராணி மொண்டல்** ஒரு இந்திய அரசியல்வாதி ஆவார். 2011 மற்றும் 2016 ஆம் ஆண்டுகளில் மேற்கு வங்காள சட்டமன்றத்தில் மினகன் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். அவர் அகில இந்திய திரிணாமுல் காங்கிரசு அரசியல்வாதி ஆவார்.

## மேற்கோள்கள்


பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
தீயவன்

**தீயவன்** (*Theeyavan*) என்பது 2008 ஆம் ஆண்டய தமிழ் காதல் பரபரப்புத் திரைப்படம் ஆகும். பி. கதிர் தயாரித்து எழுதி இயக்கிய இப்படத்தில் புதுமுகம் ஸ்ரீராஞ்சன், புதுமுகம் உதய் மற்றும் மிதுனா ஆகியோர் முக்கிய வேடங்களில் நடித்துள்ளனர். புதுமுகம் சரிதா, ராதாரவி, குயிலி, எம். எசு. பாசுகர், ஆர்த்தி, வெண்ணிற ஆடை மூர்த்தி, பாண்டு, நிழல்கள் ரவி, கணேஷ்கர் ஆகியோர் துணை வேடங்களில் நடித்துள்ளனர். இப்படத்திற்கு எல். வைத்தியநாதனின் மகன் எல். வி. கணேசன் இசை அமைத்துள்ளார். இது 2008 அக்டோபர் 31 அன்று வெளியானது.

## நடிகர்கள்

*ஸ்ரீரஞ்சன் திலீப்பாக
*உதய் கணேசாக
*மிதுனா வணிதாவாக
*சரிதா சீதாவாக
*ராதாரவி திலீப்பின் தந்தை நாயராக
*குயிலி திலீப்பின் தாயாக
*எம். எசு. பாசுகர் வேலுவாக
*ஆர்த்தி
*வெண்ணிற ஆடை மூர்த்தி கல்லூரி பேராசிரியராக
*பாண்டு திரைப்பட தயாரிப்பாளராக
*நிழல்கள் ரவி ரவியாக
*கணேஷ்கர் அறிவாக
*மயில்சாமி (நடிகர்) மயில்சாமியாக
*வையாபுரி (நடிகர்) தண்டபாணியாக
*அஜய் ரத்னம் காவல் ஆய்வாளராக
*வாசு விக்ரம் பாஸ்கராக
*பொன்னம்பலம் மாணிக்கமாக
*வாகினி அனிதாவாக
*ஜெய்சங்கர்
*ரித்திகா
*சாத்தபன் நந்தகுமார் கணேசின் நண்பராக
*வாசு (நகைச்சுவை நடிகர்)
*கோவை செந்தில் அரவிந்தின் தந்தையாக
*அச்சமில்லை கோபி காவல் ஆய்வாளராக
*பூவிலங்கு மோகன்
*கிரேன் மனோகர் பஞ்சுமிட்டார் விற்பவராக
*எல். ஐ. சி. நரசிம்மன் மருத்துவராக
* பாவா லட்சுமணன்
*உசா எலிசபத் வணிதாவின் தாயாக
*ரிஷா சிறப்புத் தோற்றத்தில்

## தயாரிப்பு
பல விளம்பரப் படங்களை இயக்கியவரான பி. கதிர்,  ஈஸ்வர் கிரியேஷன்ஸின் பதாகையில் காதல் மர்மத் திரைப்படமான *தீயவன்* மூலம் இயக்குநராக அறிமுகமானார். புதுமுகங்களாக தயாரிப்பாளரின் மகன் ஸ்ரீராஞ்சன் மற்றும் உதய் ஆகியோர் முக்கிய வேடங்களில் நடிக்க ஒப்பந்தமானார்கள்.  *[[மா மதுரை]]* (2007) படத்தில் அறிமுகமான மிதுனா கதாநாயகியாக நடிக்க தேர்வு செய்யப்பட்டார். மூத்த இசைக்கலைஞர் எல். வைத்தியநாதனின் மகன் எல். வி. கணேசன் இப்படத்திற்காக இசை அமைத்தார். எல். வி கணேசனின் குழந்தை பருவ நண்பராக இருந்த நடிகர் சிலம்பரசன் ஒரு பாடலைப் பாடுவதாக வதந்தி பரவியது. இப்படத்தின் படப்பிடிப்பு ஐதராபாத், ஊட்டி, மும்பை, சென்னை ஆகிய நகரங்களில் படமாக்கப்பட்டது. சென்னையில் ஒரு பாடலின் படப்பிடிப்பின் போது, நடிகை மிதுனா காலில் காயம் அடைந்தார்.

## இசை
படத்திற்கான பின்னணி இசை மற்றும் பாடல் இசை ஆகியவற்றை திரைப்பட இசையமைப்பாளர் எல். வி. கணேசன் மேற்கொண்டார். 2008 இல் வெளியிடப்பட்ட பாடல் பதிவில் ஐந்து பாடல்கள் இருந்தன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பாவனா பாலகிருஷ்ணன்

**பாவனா பாலகிருஷ்ணன்** (Bhavana Balakrishnan)  **வீ.ஜே. பாவனா** (பிறப்பு 22 மே 1982) என்பவர் இந்தியத் தொலைக்காட்சி நிகழ்ச்சித் தொகுப்பாளரும், துடுப்பாட்ட வர்ணனையாளரும், பின்னணிப் பாடகரும், நடனக் கலைஞரும் ஆவார். மாயந்தி இலாங்கருக்குப் பிறகு இந்தியாவில் மிகவும் பிரபலமான விளையாட்டுப் பத்திரிகையாளர்களில் ஒருவர் ஆவார். அவர் தற்போது  ஸ்போர்ட்ஸின் ஒளிபரப்பாளராகப் பணிபுரிகிறார். இந்த அலைவரிசைக்காக பல நிகழ்ச்சிகளை வழங்கியுள்ளார்.  2019 துடுப்பாட்ட உலகக்கிண்ணத்தின் போது கருத்து தெரிவித்த பெண்களில் பாவனா பாலகிருஷ்ணனும் ஒருவர்.

## தொழில்
பாவனா பாலகிருஷ்ணன் குறுகிய காலத்திற்கு வானொலி நிகழ்ச்சித் தொகுப்பாளராகத் தனது வாழ்க்கையைத் தொடங்கினார். பின்னர் தொலைக்காட்சி நிகழ்ச்சிகளில் களம் இறங்கினார். பாவனா ராஜ் தொலைக்காட்சியில் தொகுப்பாளராகச் சேர்ந்தார். இவர் தொகுத்து வழங்கிய முதல் தொலைக்காட்சி நிகழ்ச்சி *பீச் கேர்ள்ஸ் ஷோ* ஆகும். பின்னர், விஜய் தொலைக்காட்சி அலைவரிசையில் சேர்ந்தார். பின்னர் 2011-ஆம் ஆண்டில் அலைவரிசையின் முழுநேரத் தொகுப்பாளராக ஆனார். விஜய் தொலைக்காட்சியில் இவரது முதல் நிகழ்ச்சி *[[சூப்பர் சிங்கர் ஜூனியர்]] ஆகும்.* மேலும், 2018 வரை *[[எயார்டல் சூப்பர் சிங்கர்|ஏர்டெல் சூப்பர் சிங்கரைத்]]* தொகுத்து வழங்கினார். *ஜோடி நம்பர் ஒன் நிகழ்ச்சியின்* "ஃபன் அன்லிமிடெட்"  உட்பட அலைவரிசையின் மற்ற நிகழ்ச்சிகளைத் தொகுத்து வழங்கியுள்ளார்.

2017-ஆம் ஆண்டில், விளையாட்டுப் பத்திரிகையாளராக ஸ்டார் ஸ்போர்ட்ஸில் சேர்ந்தார். இந்தியன் பிரீமியர் லீக் (ஐபிஎல்), புரோ கபடி கூட்டிணைவு ஆகியவற்றின் ஒளிபரப்புகளை வழங்கினார். 2018 ஐபிஎல் பருவத்தில் ஸ்டார் ஸ்போர்ட்ஸ் தமிழின் வர்ணனையாளராகப் பணியாற்றினார். 2018 இந்தியன் பிரீமியர் லீக்கின் போது இரண்டு பெண் வழங்குநர்களில் ஒருவராக இருந்தார்.

பாவனா பாலகிருஷ்ணன் 2018-ஆம் ஆண்டில் பாடகியாக அறிமுகமானார். தனது முதல் தனிப்பாடலான *தி மாஷப் தொடரை வெளியிட்டார்* .  2020-ஆம் ஆண்டில், இசை இயக்குநர் தரனுக்காக தனது முதல் பின்னணிப் பாடலைப் பாடினார். "வீராதி வீரா" பாடல் யூடியூபில் ஐந்து இலட்சம் பார்வைகளைப் பெற்றுள்ளது.

## தனிப்பட்ட வாழ்க்கை
மும்பையைச் சேர்ந்த தொழிலதிபர் நிகில் ரமேஷை மணந்து தற்போது மும்பையில் வசித்து வருகிறார்.

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:சென்னை மக்கள்
பகுப்பு:இந்தியப் பெண் நடனக் கலைஞர்கள்
பகுப்பு:இந்திய விளையாட்டு ஊடகவியலாளர்கள்
எச். அஜ்மல் கான்

**எச். அஜ்மல் கான்** (H. Ajmal Khan) ஒரு இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் தமிழ்நாட்டிலிருந்து  பெரியகுளம் மக்களவைத் தொகுதியில் இருந்து மக்களவைக்கு 1967 தேர்தலில் சுதந்திராக் கட்சி வேட்பாளராக தேர்ந்தெடுக்கப்பட்டார்.

## மேற்கோள்கள்

பகுப்பு:தேனி மாவட்ட மக்கள்
பகுப்பு:4வது மக்களவை உறுப்பினர்கள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
நிருபேந்திர மிஸ்ரா

**நிருபேந்திர மிஸ்ரா** ( Nripendra Misra பிறப்பு மார்ச் 8, 1945) ஓய்வு பெற்றது 19672014 முதல் 2019 வரை இந்தியப் பிரதமர் நரேந்திர மோதியின் முதன்மைச் செயலாளராக பணியாற்றிய உத்தரபிரதேச  இந்திய ஆட்சிப் பணி அதிகாரி ஆவார். இவர் இந்திய தொலைத்தொடர்பு ஒழுங்குமுறை ஆணையத்தின் தலைவராகவும், இந்திய தொலைத் தொடர்பு செயலாளராகவும், இந்திய உர துறையின் செயலாளராகவும் பணியாற்றியுள்ளார். 2021 ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் இவருக்கு வழங்கப்பட்டது.

## கல்வி
இவர் ஆர்வர்டு பல்கலைக்கழகத்தில் *ஜான் எஃப். கென்னடி ஸ்கூல் ஆப்* *கவர்மென்டில்* பொது நிர்வாகத்தில் ம்துகலைப் பட்டம் பெற்றார். அலகாபாத் பல்கலைக்கழகத்தில் வேதியியல் மற்றும் அரசியல் அறிவியல் மற்றும் பொது நிர்வாகத்தில் முதுகலைப் பட்டம் பெற்றார்.

## தொழில் வாழ்க்கை

### ஆட்சிப்பணி அதிகாரியாக
மிஸ்ரா  இந்திய அரசு மற்றும் உத்தரப் பிரதேச அரசுகளில்  ஆட்சிப்பணி அதிகாரியாகப் பணியாற்றினார். முதன்மைச் செயலர் ( உள்துறை -II), உத்தரப் பிரதேசத்தின் முதலமைச்சரின் முதன்மைச் செயலர், உத்திரப் பிரதேச வருவாய் பிரிவின் முதன்மைச் செயலர் நொய்டா பெருநகரின் மற்றும் உத்தரபிரதேச அரசாங்கத்தில் நிதித் துறையில் சிறப்பு செயலாளராகவும்   தொலைத்தொடர்பு ஆணையத்தின் தலைவர், வர்த்தக அமைச்சகத்தில் உலக வர்த்தக அமைப்பு விவகாரங்களை கவனிக்கும் கூடுதல் செயலாளர் மற்றும் நிதி அமைச்சகத்தின்  இணை செயலாளராகவும் இவர் பணியாற்றியுள்ளார்.  
[alt=|இடது|thumb|287x287px| [இந்தியப் பிரதமர் நரேந்திராவுடன் நிருபேந்திர மிஸ்ரா, மே 26, 2015 அன்று புதுதில்லியில்]]

## சான்றுகள்

## வெளி இணைப்புகள்

* இந்திய அரசின் பணியாளர்கள் மற்றும் பயிற்சித் துறையால் பராமரிக்கப்படும் நிர்வாக பதிவு தாள் 

பகுப்பு:வாழும் மக்கள்
பகுப்பு:1945 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:பத்ம பூசண் விருது பெற்றவர்கள்
யூப்ராந்தா சிறுவாணி

பகுப்பு:பூச்சிகள்
***யூப்ராந்தா*** ***சிறுவாணி***, டெஃப்ரிடிடே குடும்பத்தினைச் சார்ந்த ஒரு புதிய வகை பழ ஈ ஆகும். இந்தியாவின் மேற்குத் தொடர்ச்சி மலையில் அமைந்துள்ள சுற்றுச்சூழல் வள இடமான சிறுவாணியில் இந்த இனம் பதிவாகியுள்ளது. இந்தியாவின் தமிழ்நாட்டின் கோயம்புத்தூர் மாவட்டத்தில் சிறுவாணிக்கு அருகிலுள்ள வனமற்ற பகுதியிலிருந்தும் இனம் சேகரிக்கப்பட்டுள்ளது. இந்த இனம் *யூப்ராந்தாவின்* பிற இனங்களிலிருந்து  *இறக்கையில்* காணப்படும் 'வி' வடிவ கருப்பு பட்டை மற்றும் நுனி கருப்பு இணைப்புடன் இணைக்கப்பட்ட முதன்மையான  துணை-அப்பிக்கல் பட்டையிலிருந்து வேறுபடுகின்றது.

## மேற்கோள்கள்
இந்திரா காந்தி கோளரங்கம்

**இந்திரா காந்தி கோளரங்கம்** *(Indira Gandhi Planetarium)* இந்தியாவின் பீகார் மாநிலத் தலைநகரமான பாட்னாவில் அமைந்துள்ள இந்திரா காந்தி அறிவியல் வளாகத்தில் உள்ளது. பாட்னா கோளரங்கம் என்றும் இதை அழைப்பார்கள். பீகார் அறிவியல் மற்றும் தொழில்நுட்ப மன்றம் ₹110 மில்லியன் செலவில் கோளரங்கத்தை கட்டியது. 1989 ஆம் ஆண்டில் பீகார் முதலமைச்சராக இருந்த சிறீ சத்யேந்திர நரேன் சின்காவின் ஆட்சிக்காலத்தில் தொடங்கப்பட்டு 1993 ஆம் ஆண்டு ஏப்ரல் 1 முதல் பொது மக்களின் பார்வைக்காகத் திறக்கப்பட்டது. இந்திய தேசிய காங்கிரசு கட்சியின் தலைவரும், இந்தியாவின் முன்னாள் பிரதமருமான இந்திரா காந்தியின் பெயர் கோளரங்கத்திற்கு சூட்டப்பட்டுள்ளது. 

இந்திரா காந்தி கோளரங்கம் ஆசியாவிலுள்ள மிகப்பெரிய கோளரங்கங்களின் ஒன்றாகும். பல உள்நாட்டு மற்றும் வெளிநாட்டு சுற்றுலாப் பயணிகளை இது ஈர்க்கிறது. வானியல் தொடர்பான திரைப்படங்கள் இங்கு திரையிடப்படுகின்றன. இங்கு நடைபெறும் கண்காட்சிகள் பல பார்வையாளர்களை ஈர்க்கின்றன. 

பாரம்பாரியமான மின்காந்த கதிர்வீச்சால் இயங்கும் இயந்திரத் தொழில் நுட்பம் இங்கு திரையிடலுக்கு பயன்படுத்தப்படுகிறது. 

## விமர்சனம்
மேலும் நவீன மின்னணு பட வீழ்த்திகளுக்கு மாறாக பாரம்பரிய இயந்திரங்களைப் பயன்படுத்துவதால் அடிக்கடி படங்களை மாற்றுவது கடினமாக  உள்ளது. இதன் விளைவாக, அதே படம் பல ஆண்டுகளாக காட்டப்படலாம் என்ற விமர்சனம் முன்வைக்கப்படுகிறது. 

## போட்டி
பீகாரின் முதல் இலக்கமுறை கோளரங்கம் 2016 ஆம் ஆண்டின் பிற்பகுதியில் பாட்னாவில் காந்தி மைதானத்திற்கு அருகிலுள்ள சிறீ கிருட்டிணா அறிவியல் மைய வளாகத்தில் திறக்க திட்டமிடப்பட்டுள்ளது. இந்த கோளரங்கம் 50 மில்லியன் செலவில் உருவாக்கப்பட்டுள்ளது. இங்கு அதிநவீன இலக்கமுறை படவீழ்த்தி அமைப்பு பொருத்தப்பட்டுள்ளது. 

## மேற்கோள்கள்

## புற இணைப்புகள்
*WPD

பகுப்பு:பீகார் அருங்காட்சியகங்கள்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
மின்சாரம் (திரைப்படம்)

**மின்சாரம்** (*Minsaram*) என்பது 2011 ஆண்டைய இந்திய தமிழ் விழிப்புணர்வு திரைப்படம் ஆகும். என். செல்வகுமாரன் இயக்கிய  இப்படத்தில் யுவராஜ், மதுச்சந்திரா, தொல். திருமாவளவன் ஆகியோர் முதன்மைப் பாத்திரங்களில் நடித்துள்ளனர். மேலும்  அஜய் பிரதீப், ஆதித், கண்ணன், பாபு, சுகந்தி, முத்துசாமி, ராஜேந்திரநாத், பாலா சிங், ரமா, காதல் சுகுமார்,  நெல்லை சிவா ஆகியோர் பிற பாத்திரங்களில் நடித்துள்ளனர். எம். எஸ். தமிழரசன் மற்றும் பழனி எம். இலியாஸ் ஆகியோரால் தயாரிக்கப்பட்ட இப்படத்ததிற்கு டி. தேவன் இசை அமைத்துளார். படமானது 2011 மார்ச் 18 அன்று வெளியிடப்பட்டது.

## நடிகர்கள்

*யுவராஜ் இளவரசுவாக
*மதுசந்திரா ஆர்த்தியாக
*தொல். திருமாவளவன் தமிழரசனாக
*அஜய் பரதீப் இளவரசின் நண்பன் அஜயாக
*ஆதித் இளவரசின் நண்பனாக
*கண்ணன் இளவரசின் நண்பனாக
*பாபு இளவரசின் நண்பனாக
*சௌகாந்தி கதிராக
*முத்துசாமி கோட்டை குமாரசாமியாக
*ராஜேந்திரநாத் காவல் துணை ஆணையர் வெங்கடேசாக
*பாலா சிங் இளவரசுவின் தந்தை சுந்தரமூர்த்தியாக
*ரமா இளவரசுவின் தாயாக
*காதல் சுகுமார் இளவரசின் நண்பனாக
*நெல்லை சிவா தூயவனாக
*மைனா நந்தினி ஜெயாவின் தோழியாக
*கோவை செந்தில் தமிழ் பேராசிரியராக
*அஞ்சு அமைச்சராக
*லொள்ளு சபா பாலாஜி தமிழசரனின் உதவியாளராக
*செல்வகுமார் அரசியல்வாதியாக
*நிவேதா நிவேதாவாக
*சுராஜ்
*ஆர். எஸ். நாதன்
*இம்ரான்
*கவிதா பானர்ஜி
*ரேகா
*நகு பிங்கி சிறப்புத் தோற்றத்தில்
*கானா உலகநாதன் சிறப்புத் தோற்றத்தில்
*சுஜிபாலா சிறப்புத் தோற்றத்தில்

## தயாரிப்பு
*[[18 வயசு புயலே]]* (2007) திரைப்படத்தை தயாரித்த பின்னர், தயாரிப்பாளர்கள் மாணவர்களின் ஆற்றல் குறித்து ஒரு படத்தை தயாரிக்க முடிவு செய்தனர். என். செல்வகுமாரன் இந்த படத்தின் மூலம் இயக்குநராக அறிமுகமானார். புதுமுகம் யுவராஜ் மற்றும் மதுச்சந்தா ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.  விடுதலைச் சிறுத்தைகள் கட்சித் தலைவர்  தொல். திருமாவளவன் தமிழக முதல்வர் வேடத்தில் நடிக்க ஒப்புக்கொண்டார். மேலும் இந்த படத்தில் ஒரு பாடலுக்கான பாடல் வரிகளையும் எழுதினார்.

## இசை
படத்திற்கான பின்னணி இசை மற்றும் பாடல்களுக்கான இசை ஆகியவற்றை திரைப்பட இசையமைப்பாளர் டி. தேவன் அமைத்தார். 2009 இல் வெளியிடப்பட்ட ஒலிப்பதிவில், தொல். திருமாவளவன், முத்து விஜயன், சண்முக சீலன், வானவன், டி. தேவன் ஆகியோரால் எழுதபட்ட ஏழு பாடல்கள் இடம்பெற்றறன.

## வெளியீடு
இத்திரைப்படம் 2011 மார்ச் 18 அன்று *[[முத்துக்கு முத்தாக (திரைப்படம்)|முத்துக்கு முத்தாக]]*, அவர்களும் இவர்களும், லத்திகா ஆகிய படங்களுடன் சேர்ந்து வெளியானது.

ரோஹித் ராமச்சந்திரன் இப்படத்திற்கு 5 க்கு 0.5 மதிப்பெண் இட்டு, "நீங்கள் பொழுதுபோக்கு அல்லது கலையை எதிர்பார்கிறீர்கள் என்றால்,  ஏமாற்றமடைவீர்கள். இது தொல் திருமவாளவனின் இரண்டு மணி நேர தேர்தல் பிரச்சாரமாகும். மேலும் "மின்சாரத்துக்கு உயிர் இல்லை, உங்கள் வாக்குகளைப் பெறத் தவறிவிட்டது " என்று முடித்தார். தொல். திருமாவளவனின் உரையாடல் பாங்கையும்,  கானா உலகநாதன் பாடிய படலையும் தினமலர் பாராட்டியது. ஆனால் எழுத்தையும், கோணங்களையும் விமர்சித்தது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
கார்டல் மெட்ராஸ்

**கார்டல் மெட்ராசு** *(Cartel Madras)*  கனடிய  நாட்டின் ஆல்பர்ட்டா மாநிலத்தில் உள்ள கால்கரியைச் சேர்ந்த ஒரு சொல்லிசை குழுவாகும். இந்த குழுவின் உடன் பிறந்த சகோதிரிகளான பிரியா "கான்ட்ரா" ரமேஷ் மற்றும் பாக்யா "எபோஷி" ரமேஷ் தங்கள் முதல் பாடலான *ப்ராஜெக்ட் கூண்டா பகுதி 1: டிராபிஸ்தான்*, 2018 இல் வெளியிட்டனர்   . பின்னர் 2019 ஆம் ஆண்டில், அவர்கள் சப் பாப் மற்றும் ராயல் மவுண்டன் ரெக்கார்ட்ஸ் இசை நிறுவனத்துடன்  கையெழுத்திட்டனர் மற்றும் அவர்களின் ஈ.பி., *ஏஜ் ஆஃப் கூண்டா* நவம்பர் 1 அன்று வெளியிடப்பட்டது *.*  

## உருவாக்கம்
இரண்டு சகோதரிகளும்  சென்னை, இந்தியா வில் இருந்து கனடாவிற்கு குடியேறியவர்கள். இவர்கள் தங்களை  பால் புதுமையினராக அடையாள படுத்திக்கொள்கின்றன

பகுப்பு:கனடியப் பண்பாடு
கே.சி.எஃப் அத்தியாயம் ஒன்று (2018 கன்னடத் திரைப்படம்)

**கே.சி.எஃப் அத்தியாயம் ஒன்று** என்பது இந்திய கன்னட மொழித் திரைப்படம் ஆகும். இத்திரைப்படத்தை பிரசாந்த் நீல் இயக்க, ஒம்பாலே பிலிம்சு தயாரித்தனர். எண்பது கோடி பொருட்செலவில் உருவான இப்படம் வெளிவந்த போது கன்னட மொழியில் தயாரிக்கப்பட்ட மிக்க விலைமதிப்பானத் திரைப்படமாகக் கருதப்பட்டது. இந்த திரைப்படத்தில் தமிழ்நாட்டை சேர்ந்த கரூர் மாவட்டத்தில் உள்ள தனியார் நிறுவனத்தில் அச்சிடும் துறையை சேர்ந்த  சித்து பிரகாஷ் என்பவர் புதுமுக நடிகராக நடித்துள்ளார்.

## மேற்கோள்

பகுப்பு:2018 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
சியாங்யியாங்கைட்டு

**சியாங்யியாங்கைட்டு** *(Xiangjiangite)* என்பது (Fe3+, Al) என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும்.  சீனாவின் சியாங் இயாங் நதிக்கு அருகில் கிடைத்த காரணத்தால் இக்கனிமத்திற்கு சியாங்யியாங்கைட்டு என்ற பெயர் வைக்கப்பட்டது. சியாங்யியாங்கைட்டு கனிமம் கதிரியக்கத் தன்மை கொண்டதாகும். 
பன்னாட்டு கனிமவியல் சங்கம் சியாங்யியாங்கைட்டு கனிமத்தை Xjg  என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:நாற்கோணவமைப்புக் கனிமங்கள்
இருப்பிட மேலாளர்

**இருப்பிட மேலாளர்** (Location manager) என்பவர் திரைப்படக்குழுவில் பணிபுரியும் உறுப்பினர் ஆவார். இவரின் பணி திரைப்படத்திற்கு தேவையான இடங்களைக் கண்டுபிடித்து ஒப்பந்தம் செய்தால், தீ அணைப்பு, காவல் மற்றும் பிற அரசாங்க அனுமதிகளையும் பெறுதல் மற்றும் தயாரிப்புக்கான பணிகளை முடிக்க தயாரிப்பு தளவாடங்களை ஒருங்கிணைத்தல் போன்றவை ஆகும். படப்பிடிப்பின் போது ஏற்படும் பிரச்சினைகளுக்கு தீர்வு காணும் பொறுப்பு இவருடையதே.

வரலாற்று ரீதியாக இருப்பிட மேலாளரின் கடமைகள் உதவி இயக்குநரின் பொறுப்பாகும். திரையுலகம் வளர்ந்தவுடன் திரைப்படம் உருவாக்க அதிக மேற்பார்வை தேவைப்பட்ட காரணத்தால் 1970 ஆம் ஆண்டுகளில் இருந்து இந்த பணிக்கு தனி ஒரு குழு அல்லது நபர் நியமிக்கப்பட்டார்கள்.

## மேற்கோள்கள்


பகுப்பு:பொழுதுபோக்குத் தொழில்கள்
பகுப்பு:திரைப்படத் தயாரிப்பு தொழில்கள்
சோழவந்தான் ஜெனகை மாரியம்மன் கோவில்

**ஜெனகை மாரியம்மன் கோயில்**,  இந்தியாவின் தமிழ்நாட்டில் உள்ள மதுரை மாவட்டம், வாடிப்பட்டி வட்டம், சோழவந்தானில் பாயும் வைகை ஆற்றின் வடகரையில் அமைந்துள்ள ஓர் அம்மன் கோயில் ஆகும்.  இக்கோயில் கருவறையில் சந்தன மாரியம்மன் நின்ற நிலையிலும், ஜெனகை மாரியம்மன் அமர்ந்த நிலையிலும் காட்சியளிக்கிறார். 1000 ஆண்டுகள் பழமை வாய்ந்த இக்கோயில் அமைந்த இடத்தை முன்னர் ஜெனகாயம்பதி, சதுர்வேதிமங்கலம், சோழாந்தக சதுர்வேதி மங்கலம், ஜெனநாத சதுர்வேதி மங்கலம் என்று அழைத்ததாக கோவில் கல்வெட்டுக் குறிப்புகள் கூறுகிறது.இந்த மருத்துவக் கோயிலில் குடிகொண்டுள்ள ஜெனகை மாரியம்மன், சோழவந்தான் மற்றும் அதனைச் சுற்றியுள்ள 48 கிராம மக்களுக்கும் குடும்பக் கடவுளாக உள்ளார். ஜெனகை மாரியம்மன் குடிகொண்டுள்ள இந்த ஊர் இராமாயணத்தில் வரும் ஜனகர் மகளான ஜானகியை போற்றும் வகையில் ஜெனகபுரம் என்று முன்னர் அழைக்கப்பட்டது. மேலும் மாரியம்மனுக்கு ஜெனகை மாரியம்மன் எனப்பெயர் சூட்டப்பட்டது. இக்கோயில் தல விருட்சம் வேப்பமரம் மற்றும் அரசமரம் ஆகும்.

## அமைவிடம்
மதுரையிலிருந்து 21 கிலோ மீட்டர் தொலைவில் உள்ள சோழவந்தானில் இக்கோயில் உள்ளது. கடல் மட்டத்திலிருந்து சுமார் 217 மீட்டர் உயரத்தில் அமைந்துள்ள சோழவந்தான் ஜெனகை மாரியம்மன் கோவிலின் புவியியல் ஆள்கூறுகள்,  ஆகும்.

## நோய் தீர்க்கும் அம்மன்
எண்ணற்ற வியாதிகளை குணப்படுத்தும் மருத்துவக் கோயில் உள்ளது. அம்மை நோய் கண்டவர்கள் இத்தலத்தில் உள்ள கிணற்றில் குளித்து விட்டு ஈரத் துணியோடு வந்து அம்மனுக்கு அர்ச்சனை செய்து மனமுருகி வேண்டிக் கொண்டு, அர்ச்சகர் தரும் அம்பாள் தீர்த்தம் வாங்கி குடிக்க வேண்டும். இது மஞ்சள் வேப்பிலை மற்றும் வேறு சில பொருட்களும் கலந்த மருத்துவ குணமும் அம்பாள் கருணையும் கலந்த அபூர்வ தீர்த்தம் ஆகும்.பெண் பக்தர்கள் குழந்தை வரம் வேண்டி, கோயிலில் தொட்டில் கட்டி பூஜை செய்வது வழக்கம். 

## சிறப்பு நாட்கள்
வெள்ளிக் கிழமை மட்டும் அம்மன் சந்தன காப்பில் அருள் வழங்குவார். வெள்ளி போன்ற சிறப்பு நாளில் காலை 6 மணி முதல் இரவு 8 வரை தொடச்சியாக கோயில் நடை திறந்திருக்கும். பிற நாட்களில் பகலில் 6 மணி முதல் 11 மணி நேரம் வரையும், மாலையில் 4 மணி முதல் இரவு 8 மணி வரையிலும் கோயில் நடை திறந்து இருக்கும். கோயிலில் நவராத்திரி மற்றும் தீபாவளி விழாக்கள் சிறப்பாக கொண்டாடப்படும்.

### அதிசயத்தின் அடிப்படையில்
இங்கு அம்மன் 2 அடி உயரத்தில் அமர்ந்த நிலையில் ஜெனகை மாரியம்மன் பெயரில் சுயம்பு மூர்த்தியாக அருள்பாலிக்கிறார். விஜயதசமி அன்று வைகை ஆற்றில் நடக்கும் அம்பு போடும் திருவிழாவின் முடிவில் மழை தூரல் விழுவது இன்றும் நடக்கும் அதிசயமான உண்மையாகும்.

## வைகாசித் திருவிழா & தேரோட்டம்
ஆண்டுதோறும் வைகாசி மாதம் 17 நாட்கள் பிரம்மோற்சவம் திருவிழா நடைபெறும். திருவிழாவின் இறுதி நாளான்று  ஜெனகை அம்மன் தேரோட்டம் சிறப்பாக நடைபெறும்.  வைகாசி திருவிழாவை முன்னிட்டு பொங்கல் படையல், அக்னிசட்டி எடுத்தல், பூக்குழியில் இறங்குதல் போன்ற நேர்த்திக கடன்கள் பக்தர்கள் செலுத்துவர். 17ஆம் நாள் இரவு 7 மணி முதல் விடிய விடிய வைகை ஆற்றில் தீர்த்தவாரி உற்சவம் விமரிசையாக நடைபெறும்.

## குடமுழுக்கு, 2021
27 சனவரி 2021 அன்று இக்கோயிலுக்கு குடமுழுக்கு சிறப்பாக நடைபெற்றது.

## மேற்கோள்கள்


## வெளி இணைப்புகள்
* ஜெனகை மாரியம்மன் கோயிலின் இணையதளம் 

பகுப்பு:மதுரை மாவட்டத்திலுள்ள அம்மன் கோயில்கள்
மதன் கோபால் காந்தி

**முனைவர் மதன் ஜி. காந்தி**   (Dr. Madan G. Gandhi  ஆகஸ்ட் 31, 1940 - ஜனவரி 26, 2019) கல்வியாளர் மற்றும் கவிஞர் ஆவார்.   

## ஆரம்பகால வாழ்க்கை
ஆகஸ்ட் 31, 1940 அன்று லாகூரில் ஸ்ரீமதி சாவித்ரி தேவி மற்றும் கேவால் கிரிஷன் ஆகியோருக்கு இவர் மகனாகப் பிறந்தார். இந்தியப் பிரிப்பிற்குப் பிறகு இவரது குடும்பம் இந்தியா சென்றனர். பின்னர் இவர் 1958 ஆம் ஆண்டில் எச். ஏ. ஜெயின் கல்லூரியில் எஃப்.எஸ் சி பட்டமும், 1960 ஆம் ஆண்டில் டி. ஏ. வி கல்லூரியில் ஆங்கில இலக்கியமும் பயின்றார். 

## கல்வி
சண்டிகரின் பஞ்சாப் பல்கலைக்கழகத்தில் 1964ஆம்  ஆண்டில் ஆங்கிலத்தில் முதுகலைப் பட்டம் பெற்றார். 1966 இல் பாட்டியாலாவின் பஞ்சாபி பல்கலைக்கழகத்தில் அரசியல் அறிவியல் பிரிவில் இரண்டாவது முதுகலை பட்டமும் 1974 இல் சண்டிகரின் பஞ்சாப் பல்கலைக்கழகத்தில் முனைவர் பட்டமும் பெற்றார்.

## படைப்புகள்
இவர் லாலா லஜபதி ராயின் படைப்புகளின் ஆறு தொகுதிகளைத் திருத்தியுள்ளார்.

# *சர் சோட்டு ராம்:எ பொலிடிகல் பயோகிராபி*
# *காந்தி & மார்க்ஸ்*
# *காந்தியன் ஈஸ்தடிக்ஸ்*
# *மாடர்ன் பொலிடிகல் அனலிசஸ்*
# *மாடர்ன் பொலிடிகல் தியரி*

## பிற மொழிகளில் இவரது படைப்புகள்
மதன் ஜி காந்தியின் கவிதைகள் பாரசீகம் உட்பட பல மொழிகளில் மொழிபெயர்க்கப்பட்டுள்ளன.  *, மதன் ஜி காந்தியின் சிறந்த படைப்புகள்* எனும் பெயரில் காதிஜே கவாரி, நஜ்மே கவாரி ஆகியோர் பாரசீக மொழியில் மொழிபெயர்த்துள்ளனர்.  இத்தாலிய மொழியில் மரியா மிராக்லியா,  பத்மாஜா நாராயணன் தமிழில் *பெடல்ஸ் ஆஃப் ஃபேம் எனும் பெயரிலும்*   இந்தியில் ஜெய் கிருஷன் சுக்லா ஸ்வர் சே சாத் அனந்த் இவரது படைப்புகளை மொழிபெயர்த்துள்ளானர்.. 

## விருதுகள்
காந்தி தனது வாழ்நாளில் பல விருதுகளைப் பெற்றார். 

## சான்றுகள்

பகுப்பு:2019 இறப்புகள்
பகுப்பு:1940 பிறப்புகள்
பகுப்பு:இந்திய எழுத்தாளர்கள்
பகுப்பு:இந்தியக் கல்வியாளர்கள்
பகுப்பு:இந்திய மெய்யியலாளர்கள்
சுதர்சன் சாஹூ

**சுதர்சன் சாஹூ** (Sudarshan Sahoo) இவர் சிற்பக் கலைஞர் ஆவார். இவர் புரியில் 1939 இல் பிறந்தார். இவருக்கு 2021 ஆம் ஆண்டில் இந்தியாவின் இரண்டாவது மிக உயர்ந்த குடிமை விருதான  பத்ம விபூசண் வழங்கப்பட்டது .

இவர் 1977இல் புரியில் சுதர்சன் கைத்தொழில் அருங்காட்சியகம் ஒன்றினை நிறுவினார். 1991 ஆம் ஆண்டில் ஒடிசா அரசின் உதவியுடன் புவனேசுவரத்தில் சுதர்சன் கலை மற்றும் கைத்தொழில் கிராமம் ஒன்றினை உருவாக்கினார்.  இந்த நிறுவனம் கல், மரம் மற்றும் கண்ணாடியிழைகளைக் கொண்டு சிற்பங்கள் செய்தலுக்கு பயிற்சி வழங்கும் புத்தாக்க மையமாகும்.

## விருதுகள் மற்றும் அங்கீகாரம்
சிற்பம் செய்வதில் இவரது சேவையினைப் பாராட்டி 1981 இல்தேசிய விருதைப் பெற்றார். 2021 சனவரியில் இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் விருது பெறுவதாக அறிவிக்கப்பட்டது.

## சான்றுகள்


பகுப்பு:பத்மசிறீ விருது பெற்ற கலைத் துறையினர்
பகுப்பு:ஒடிசா நபர்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:பத்ம விபூசண் விருது பெற்றவர்கள்
புருஷ லட்சணம்

**புருஷ லட்சணம்** (*Purusha Lakshanam*) என்பது  1993 ஆம் ஆண்டய தமிழ் நாடகத் திரைப்படம் ஆகும். கே. எஸ். ரவிக்குமார் இயக்கிய இப்படத்தில் ஜெயராம் மற்றும் குஷ்பூ ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். படமானது 1993  திசம்பர் 3 அன்று வெளியிடப்பட்டது. இது தெலுங்கில் *பலே பெல்லாம்* என்றும் கன்னடத்தில் *மங்கல்ய பந்தனா* என்றும் மறு ஆக்கம் செய்யப்பட்டது.

## கதை
நந்தகோபால் ( ஜெயராம் ) ஒரு நிறுவனத்தில் நிர்வாக இயக்குநராக பணிபுரிகிறார்.  கல்லூரி மாணவியான அம்மு என்று அழைக்கப்படும் அபிராமி ( குஷ்பூ ) முதல் பார்வையில் நந்தகோபாலைக் காதலிக்கிறார். அஞ்சுவும் நந்தகோபாலை ஒரு தலையாக காதலிக்கிறார். இறுதியாக, நந்தகோபாலும் அம்முவும் திருமணம் செய்து கொள்ள முடிவுசெய்கின்றனர். ராஜா (ராஜா ரவீந்தர்) அம்முவின் வகுப்புத் தோழர், அம்முவை ஒரு  காதலித்து வந்தார். தனக்கு கிடைக்காத அம்முவைப் பழிவாங்க ராஜா விரும்புகிறார்.

ராஜா அம்முவை திருமணம் செய்து கொள்வதாக சவால் விடுகிறார். ஒரு நாள், ராஜா நந்தகோபாலின் முன்னிலையில் அம்முவைக் கட்டிப்பிடிக்கிறார். இதனால் நந்தகோபால் தனது மனைவிக்கு ராஜாவுடன் தவறான உறவு இருப்பதாக நினைத்து அம்முவை தன்னை விட்டு விலக்குகிறார். பின்னர் என்ன நடக்கிறது என்பது கதையின் முக்கிய அம்சமாக உள்ளது.

## நடிகர்கள்

* ஜெயராம் நந்தகோபாலாக
* குஷ்பூ அபிராமியாக (அம்மு)
* அஞ்சு அஞ்சுவாக
*  ஆர். சுந்தர்ராஜன் ராஜ்கோபாலாக
*  ஸ்ரீவித்யா வித்யாவாக
*  ராஜா ரவீந்திரா ராஜாவாக
*  சார்லி ராஜேசாக
*  கே. எஸ். ரவிக்குமார் மாதவன் நாயராக
* இடிச்சப்புளி செல்வராசு
* லூசு மோகன்
* மேஜர் சுந்தரராஜன்
* தியாகு
* பாண்டு
* குமரிமுத்து
* சண்முகசுந்தரி சண்முகசுந்தரியாக
* இந்திரஜா

## இசை
இப்படத்திற்கு தேவா இசையமைத்துள்ளார், பாடல் வரிகளை காளிதாசன் எழுதியுள்ளார்.

## விமர்சன வரவேற்பு
*இந்தியன் எக்ஸ்பிரஸ்* பின்வருமாற எழுதியது "பி. வாசுவின் கதை திருப்பங்கள் நிறைந்ததாக உள்ளது. இது இயக்குனருக்கு ஒரு பிடிப்பை அளிக்கிறது [..] மேலும் பார்வையாளர்களை கதையோடு ஒன்ற வைப்பதில் வெற்றிபெறுகிறது."  *நியூ ஸ்ட்ரெய்ட்ஸ் டைம்ஸ்* குஷ்பூவின் நடிப்பைப் பாராட்டியதுடன், ரவிக்குமாரின் இயக்கத்தையும் அது பாராட்டியது. "படத்தின் முதல் மூன்று கால் பகுதிகள் படத்தின் வேகத்தை இலகுவாகவும் மகிழ்ச்சியான மனநிலையைக் கொண்டதாகவும்  இருந்தது".

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. எஸ். ரவிக்குமார் இயக்கியுள்ள திரைப்படங்கள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ஜெயராம் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்